ÚRAD VLÁDY SLOVENSKEJ REPUBLIKY
               sekcia vládnej legislatívy

                                                                                                     Na rokovanie vlády SR
                                                                                                     Dňa 26. apríla 2010
                                                                                                     K materiálu č. 16829/2010
                                                                                                     K bodu č. 17

S T A N O V I S K O

k návrhu na uzavretie Zmluvy medzi Slovenskou republikou a Poľskou  republikou, ktorou sa mení a dopĺňa Zmluva medzi Slovenskou republikou a Poľskou republikou o  spolupráci v boji proti trestnej činnosti a spolupráci na prihraničných územiach podpísaná 23. marca 2004 vo Varšave - nové znenie

I

     Návrh na uzavretie Zmluvy medzi Slovenskou republikou a Poľskou republikou, ktorou sa mení a dopĺňa Zmluva medzi Slovenskou republikou a Poľskou republikou o  spolupráci  v boji proti trestnej činnosti a spolupráci na prihraničných územiach podpísaná 23. marca 2004 vo Varšave predkladá na rokovanie vlády podpredseda vlády a minister vnútra Slovenskej republiky Robert Kaliňák v novom znení.

II

    Účelom zmluvy je o. i. vzájomná spolupráca príslušných orgánov oboch zmluvných strán v oblasti cezhraničného prenasledovania a doplnenie nových foriem spolupráce v boji proti trestnej činnosti.

III

      Uvedená zmluva je   bilaterálnou medzinárodnou prezidentskou zmluvou,  medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb a podľa čl. 7 ods. 4 Ústavy SR sa pred jej ratifikáciou vyžaduje súhlas Národnej rady Slovenskej republiky. Na jej vykonanie nie je potrebný zákon a podľa čl. 7 ods. 5 Ústavy SR má prednosť pred zákonmi.

     Legislatívna rada vlády Slovenskej republiky prerokovala predložený návrh     na svojom zasadnutí dňa 20. apríla 2010 a  odporučila vláde Slovenskej republiky  s návrhom vysloviť súhlas s dvoma pripomienkami.

IV

      Sekcia vládnej legislatívy Úradu vlády Slovenskej republiky skonštatovala, že obidve pripomienky legislatívnej rady boli do materiálu zapracované a odporúča vláde Slovenskej republiky s návrhom na uzavretie Zmluvy medzi Slovenskou republikou a Poľskou republikou o  spolupráci  v boji proti trestnej činnosti a spolupráci na prihraničných územiach podpísaná 23. marca 2004 vo Varšave súhlasiť  v predloženom znení.    

V Bratislave 23. apríla 2010